ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สม. 59/2561เรื่อง การกําหนดค่าธรรมเนียมการยื่นแบบแสดงรายการข้อมูลการจดทะเบียน และการยื่นคําขอต่าง ๆ(ฉบับที่ 51)\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 19(3) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์(ฉบับที่ 4 ) พ.ศ. 2551 สํานักงานออกประกาศไว้ดังต่อไปนี้ข้อ 1 ให้ยกเลิกความใน (4) ของข้อ 4 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. 28/2547 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ ลงวันที่ 7 กรกฎาคม พ.ศ. 2547 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สม. 28/2561 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ (ฉบับที่ 49) ลงวันที่ 11 พฤษภาคม พ.ศ. 2561 และให้ใช้ความต่อไปนี้แทน"(4) เป็นบริษัทที่ออกตราสารหนี้หรือศุกูกในลักษณะโครงการที่ได้ยื่นปรับปรุงข้อมูลบริษัทด้วยแบบ 69-SUPPLEMENT แบบ 69-SUPPLEMENT-FD หรือแบบ 69-SUPPLEMENT-SUKUK เฉพาะกรณีการยื่นแบบดังกล่าว ให้ได้รับยกเว้นไม่ต้องชําระค่าธรรมเนียมตามข้อ 5(1)"ข้อ 2 ให้ยกเลิกความใน (5/1) ของข้อ 4 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. 28/2547 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ ลงวันที่ 7 กรกฎาคม พ.ศ. 2547 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สม. 28/2561 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ (ฉบับที่ 49) ลงวันที่ 11 พฤษภาคม พ.ศ. 2561 และให้ใช้ความต่อไปนี้แทน"(5/1) เป็นบริษัทที่ออกตราสารหนี้ระยะสั้นในลักษณะโครงการตามข้อ 6/1(1) (ข) หรือศุกูกระยะสั้นในลักษณะโครงการตามข้อ 8/1(1) (ข) เฉพาะกรณีการยื่นแบบ 69-PRICING แบบ 69- PRICING -FD หรือแบบ 69- PRICING -SUKUK ที่ได้ยื่นในระหว่างโครงการเพื่อเสนอขายตราสารหนี้ระยะสั้นหรือศุกูกระยะสั้นที่ได้ชําระค่าธรรมเนียมโครงการแล้ว ให้ได้รับยกเว้นไม่ต้องชําระค่าธรรมเนียมตามข้อ 5(1)"ข้อ 3 ให้ยกเลิกความในวรรคหนึ่งของข้อ 8/1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. 28/2547 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ ลงวันที่ 7 กรกฎาคม พ.ศ. 2547 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. 7/2554 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ (ฉบับที่ 26) ลงวันที่ 9 กุมภาพันธ์ พ.ศ. 2554 และให้ใช้ความต่อไปนี้แทน "ข้อ 8/1 ค่าธรรมเนียมการยื่นแบบแสดงรายการข้อมูลการเสนอขายหลักทรัพย์ประเภทศุกูก ให้คิดในอัตราดังต่อไปนี้ (1) ในกรณีเป็นการเสนอขายศุกูกระยะสั้นที่มีกําหนดเวลาไถ่ถอนไม่เกินสองร้อยเจ็ดสิบวันให้คิดในอัตราดังนี้(ก) การเสนอขายในลักษณะรายครั้ง1. กรณีเสนอขายเฉพาะต่อผู้ลงทุนสถาบัน ให้คิดในอัตรารุ่นละ 20,000 บาท 2. กรณีเสนอขายต่อผู้ลงทุนรายใหญ่ หรือผู้ลงทุนรายใหญ่และผู้ลงทุนสถาบัน ให้คิดในอัตรารุ่นละ 30,000 บาท 3. กรณีเสนอขายต่อประชาชนเป็นการทั่วไป ให้คิดในอัตราร้อยละ 0.01 ของมูลค่าของศุกูกที่จะเสนอขายในแต่ละรุ่น โดยให้ชําระค่าธรรมเนียมขั้นต่ําของแต่ละรุ่นในอัตรา 50,000 บาท ทั้งนี้ ให้คิดค่าธรรมเนียมขั้นสูงสุดในแต่ละรุ่นไม่เกิน 200,000 บาท (ข) การเสนอขายในลักษณะโครงการ 1. กรณีเสนอขายเฉพาะต่อผู้ลงทุนสถาบัน ให้คิดในอัตรา 100,000 บาทต่อโครงการ 2. กรณีเสนอขายต่อผู้ลงทุนรายใหญ่ หรือผู้ลงทุนรายใหญ่และผู้ลงทุนสถาบัน ให้คิดในอัตรา 150,000 บาทต่อโครงการ 3. กรณีเสนอขายต่อประชาชนเป็นการทั่วไป ให้คิดในอัตรา 400,000 บาทต่อโครงการ (2) ในกรณีเป็นการเสนอขายศุกูกในกรณีอื่นนอกเหนือจาก (1) ให้คิดตามอัตราดังนี้ (ก) กรณีเสนอขายต่อผู้ลงทุนสถาบันหรือผู้ลงทุนรายใหญ่ ให้คิดในอัตรารุ่นละ 50,000 บาท (ข) กรณีเสนอขายต่อประชาชนเป็นการทั่วไป ให้คิดในอัตราร้อยละ 0.02 ของมูลค่าของศุกูกที่เสนอขายในแต่ละรุ่น โดยให้ชําระค่าธรรมเนียมขั้นต่ําของแต่ละรุ่นในอัตรา 50,000 บาท ทั้งนี้ ให้คิดค่าธรรมเนียมขั้นสูงสุดในแต่ละรุ่นไม่เกิน 1,000,000 บาทในการคํานวณมูลค่าของศุกูกที่เสนอขายตามวรรคหนึ่ง ให้ใช้ราคาเสนอขายเป็นฐานในการคิดค่าธรรมเนียม"ข้อ 4 ประกาศนี้ให้ใช้บังคับตั้งแต่วันที่ 1 พฤศจิกายน พ.ศ. 2561 เป็นต้นไป------------------------------------------------------------------------ ประกาศ ณ วันที่ 5 ตุลาคม พ.ศ. 2561(นายรพี สุจริตกุล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์